Mark Cavendish

Mark Cavendish (født 21. mai 1985 i Douglas, Man) er en bane- og landeveissyklist. Han er av mange betegnet som verdens raskeste spurter. Han ble verdensmester i landeveisritt i 2011, og har vunnet 34 etappeseire i Tour de France. Han har også 16 etappeseire fra Giro d'Italia og tre fra Vuelta a España. I tillegg har han vunnet Milano–Sanremo og har tre verdensmesterskap i banesykling.

Cavendish ble i dronningens fødselsdagsliste for 2011 utnevnt til medlem av Den britiske imperieordenen for sin innsats for sykkelsporten.

Karriere

Sesongen 2007 
Cavendish ble profesjonell i 2007, og var den nest yngste i T-Mobile Teams stall dette året, og blant de aller yngste i hele Pro Touren. Gjennombruddet kom samme år da han vant det første rittet han klarte å fullføre, Scheldeprijs. Deretter tok han to etapper i Catalonia rundt og Firedagers i Dunkerque, og ble tatt ut til å delta i sin første Tour de France. Der veltet han på de to første etappene, og brøt under den 8. etappen da rittet gikk inn i Alpene. Senere i sesongen tok han en etappeseier i Eneco Tour, og tok sesongens 11. seier under Circuit Franco-Belge.

Sesongen 2008 
I slutten av mars ble Cavendish verdensmester i Madison sammen med Bradley Wiggins under VM i Manchester. Noen dager senere vant han to etapper i Tredagers i De Panne, før han slo Tom Boonen på målstreken i Scheldeprijs. I mai fikk han sin første etappeseier i en Grand Tour da han vant to etapper i Giro d'Italia. I sin andre Tour de France fortsatte han suksessen og vant fire etapper, før han gav seg etter 14. etappe for å forberede seg til OL i Beijing der han skulle delta i madison sammen med Bradley Wiggins. OL ble ingen suksess for Cavendish, og han ble den eneste britiske syklisten som ikke tok medalje. På landeveien gikk det bedre, og Cavendish tok totalt 17 seire i løpet av sesongen.

Sesongen 2009 
Cavendish startet sesongen med to etappeseire i Tour of Qatar og to i Tour of California der han også vant poengkonkurransen. Han tok også en etappeseier i Tirreno–Adriatico. Sesongen første høydepunkt kom da han slo Heinrich Haussler på målstreken i kampen om klassikermonumentet Milano–Sanremo. Under Giro d'Italia vant Columbia-Highroad den innledende lagtempoen, og Cavendish fikk æren av å sykle med den rosa ledertrøyen. Han tok også tre etappeseire før han gav seg for å forberede seg til Tour de France. Under Tour de France tok han seks etappeseire, men det var ikke nok til å vinne den grønne trøya. I alt tok han 23 seire i 2009-sesongen.

Sesongen 2010 
2010-sesongen startet trådt, og i etappeseieren hans i Tour of California i mai var bare den tredje seieren for året. Cavendish stilte til start i Tour de France med mål om å ta poengtrøya. Han fikk en dårlig start med krasj på første etappe og bare en 12.-plass på den fjerde etappen, men klarte likevel å vinne fem etapper. To av etappeseirene kom etter at hans faste opptrekker Mark Renshaw var sendt hjem. Cavendish måtte tross sine seire se seg slått i kampen om poengtrøya nok en gang.

Meritter

Landevei 

2006
 En etappe i Thüringen Rundt U23
 Poengtrøyen i Tour of Britain

2007
 Scheldeprijs 
 To etapper i 4 dagers i Dunkerque
 To etapper i Catalonia rundt
 En etappe i Ster Elektrotoer 
 En etappe og poengkonkurransen i Eneco Tour

2008
 To etapper i Tredagers i De Panne
 Scheldeprijs 
 Prologen i Romandiet rundt
 En etappe i Ster Elektrotoer
 To etapper (4. og 13. etappe) i Giro d’Italia
 Fire etapper (5., 8., 12. og 13. etappe) i Tour de France
 Tre etapper i Tour of Ireland
 Tre etapper og poengkonkurransen i Tour of Missouri

2009
 To etapper i Tour of Qatar
 To etapper i Tour of California
 En etappe i Tirreno–Adriatico
 Milano–Sanremo
 To etapper i Tredagers i De Panne
 Tre etapper i Giro d’Italia
 To etapper i Sveits rundt
 Seks etapper (2., 3., 10., 11., 19. og 21. etappe) i Tour de France
 En etappe i Tour of Ireland
 To etapper i Tour of Missouri

 2010
 Tre etapper (12., 13. og 18. etappe) i Vuelta a España 
 Fem etapper i (5., 6., 11., 18. og 20.) i Tour de France
 En etappe i Romandie rundt
 En etappe i Catalonia rundt
 En etappe i Tour of California

2011
 En etappe i Tour of Oman
 Scheldeprijs
 To etapper (10. og 12. etappe) i Giro d’Italia 
 Poengkonkurransen og fem etapper (5., 7., 11., 15. og 21.) i Tour de France
 To etapper i Tour of Britain
 Verdensmester i landeveisritt

2012
 To etapper i Tour of Qatar
 Kuurne–Brussel–Kuurne
 En etappe i Tirreno–Adriatico
 Tre etapper (2., 5. og 13. etappe) i Giro d’Italia
 Sammenlagt i Ster ZLM Toer
 Tre etapper (2., 18. og 20. etappe) i Tour de France
 En etappe i Danmark rundt
 Tre etapper i Tour of Britain

2013
 En etappe i Tour de San Luis
 Sammenlagt og fire etapper i Tour of Qatar
 Poengkonkurransen og fem etapper (1., 6., 12. etappe, 13. og 21. etappe) i Giro d’Italia 
 Britisk mester i landeveisritt
 To etapper (5., 13.) i Tour de France
 En etappe i Danmark rundt
 Tre etapper i Tour of Britain

2014
 En etappe i Volta ao Algarve
 En etappe i Tirreno–Adriatico
 Fire etapper i Tour of Turkey
 To etapper i Tour of California
 En etappe i Sveits rundt
 To etapper i Tour du Poitou-Charentes

2015
 En etappe i Tour de San Luis
 Sammenlagt og to etapper i Dubai Tour
 Clásica de Almería
 Kuurne–Brussel–Kuurne
 Tre etapper i Tour of Turkey
 Fire etapper i Tour of California
 En etappe (7. etappe) i Tour de France

2016
 Sammenlagt og en etappe i Tour of Qatar
 En etappe i Tour of Croatia
 En etappe i Tour of California
 Fire etapper (1., 3., 6. og 14. etappe) i Tour de France
 VM-sølv i  landeveisritt

2017
 En etappe i Abu Dhabi Tour

2018
 En etappe i Dubai Tour

2021
Fire etapper (2., 3., 4. og 8. etappe) i Tyrkia rundt
En etappe i Belgia rundt
Poengkonkurransen og fire etapper (4., 6., 10. og 13. etappe) i Tour de France
Münsterland Giro

2022
2. etappe, Tour of Oman
2. etappe, UAE Tour
Milano–Torino
3. etappe av Giro d’Italia

Bane 

 OL-sølv i omnium 2016
 Verdensmester i madison 2005, 2008 og 2016
 Seier i Commonwealth Games Scratch 2006
 Europamester i poengritt, 2005

Referanser

Litteratur 
 Cavendish, Mark (2010). Boy Racer: My Journey to Tour de France Record-Breaker. London: Ebury Publishing. ISBN 978-0-09-193277-0
 Cavendish, Mark (2013). At Speed: My Life in the Fast Lane. Boulder, Colorado: VeloPress. ISBN 978-1-937715-04-5

Eksterne lenker  
 
 

Britiske syklister
Verdensmestre i landeveisritt
Verdensmestere i banesykling
Olympiske sølvmedaljevinnere for Storbritannia
Deltakere for Storbritannia under Sommer-OL 2008
Syklister under Sommer-OL 2008
Deltakere for Storbritannia under Sommer-OL 2012
Syklister under Sommer-OL 2012
Medaljevinnere under Sommer-OL 2016
Deltakere for Storbritannia under Sommer-OL 2016
Syklister under Sommer-OL 2016
Deltakere for Man under Samveldelekene 2022
Syklister under Samveldelekene 2022
Order of the British Empire (MBE)
Personer fra Man
Olympiske medaljevinnere i sykling
Etappevinnere i Tour de France
Etappevinnere i Giro d'Italia